SL Uradni list Evropske unije C 319/7

ODLOČBA NADZORNEGA ORGANA EFTA

z dne 25. februarja 2004

v zvezi z mednarodnimi trgovskimi družbami

(ISLANDIJA)

(2004/C 319/06)

NADZORNI ORGAN EFTA JE –

ob upoštevanju Sporazuma o Evropskem gospodarskem prostoru (1), zlasti členov 61 do 63 in Protokola 26 Sporazuma,

ob upoštevanju Sporazuma med državami EFTA o ustanovitvi Nadzornega organa in sodišča (2), zlasti členov 24 in 1 v delu I Protokola 3(3) Sporazuma (3),

ob upoštevanju proceduralnih in stvarnih predpisov na področju državnih pomoči (4), zlasti poglavja 17B (5) Sporazuma,

ob upoštevanju sklepa Nadzornega organa o začetku formalnega preiskovalnega postopka (6)

ob upoštevanju naslednjega:

I. DEJSTVA

1. Postopek

2. Opis ukrepov: davčna zakonodaja, ki velja za mednarodne trgovske družbe na Islandiji

Zakon št. 31/1999 omejuje obseg dejavnosti mednarodnih trgovskih družb na naslednje:

— trgovanje s tujimi subjekti zunaj Islandije v svojem imenu ali kot posrednik, kjer gre za trgovino z blagom, ki ni zajeto v Sporazumu EGP in ki ne izvira iz Islandije;

— posredovanje v trgovanju s storitvami med tujimi subjekti, zunaj islandskih meja;

— delovanje v obliki holdinga, ki ima v lasti ali ki investira v tuja podjetja ali v neopredmetena osnovna sredstva, ki so uradno registrirana zunaj Islandije, na primer v blagovne znamke, patente, zaščitene modele in založniške pravice;

— lastništvo ali upravljanje na Islandiji registranega zrakoplova ali plovila, ki ni ribiško, če se uporabljajo samo za dejavnosti mednarodnih trgovskih družb;

— lastništvo ali upravljanje na Islandiji registriranega zrakoplova ali plovila, ki ni ribiško, njihova oddaja v najem ali podnajem tujim subjektom za prevoz zunaj islandskih meja;

— v svojem imenu ne sme trgovati s strankami znotraj oziroma zunaj Islandije niti služiti kot posrednik v takšnem trgovanju, prav tako pa na ozemlju Islandije ne sme delno ali v celoti predelovati blaga.

3. Pripombe, ki jih je vložila vlada Islandije

II. OCENA

61. člen (1) Sporazuma EGP pravi:

„Če ta sporazum ne določa drugače, je vsaka pomoč, ki jo dodeli članica ES, članica EFTA ali kakršnakoli pomoč, ki jo daje država članica iz državnih virov, in to v kakršnikoli obliki, ki izkrivlja konkurenco ali ji grozi z izkrivljanjem, s tem, da postavlja nekatera podjetja ali proizvodnjo določenega blaga v ugodnejši položaj ter tako vpliva na trgovino med pogodbenicami, nezdružljiva z izvajanjem tega sporazuma.“

1. Selektivna prednost v korist določenih podjetij

2. Državni viri

3. Izkrivljanje konkurence in učinek na trgovanje

4. Nova pomoč

5. Združljivost z izvajanjem sporazuma EGP

6. Vračilo pomoči, ki je bila že plačana

7. Sklepna ugotovitev

SPREJEL NASLEDNJO ODLOČBO:

1. Davčni ukrepi v prid mednarodnim trgovskim družbam, ki so uzakonjeni v Zakonu št. 31/1999 in Zakonu št. 29/1999 ter s tem povezani zakonodaji, pomenijo državno pomoč v smislu člena 61 Sporazuma EGP. Davčni režim, ki velja za mednarodne trgovske družbe na Islandiji, ni v skladu z izvajanjem Sporazuma EGP.

2. Islandija mora odpraviti davčne ukrepe, omenjene v točki 1.3.

3. Islandija mora sprejeti vse potrebne ukrepe za vrnitev pomoči, omenjene v točki 1, ki je bila protipravno na voljo upravičencu, ter od tega odšteti vsoto, ki je že bila plačana ustreznim organom. Vračilo je treba izvršiti nemudoma in v skladu s postopki nacionalnega prava, če le-ti omogočajo takojšnjo in učinkovito izvršitev Odločbe. Pomoč, ki jo je treba vrniti, mora vključevati obresti od datuma, ko je bila na voljo upravičencu, do datuma njene vrnitve. Obrestne mere se izračunajo na osnovi referenčne mere, ki jo določi Nadzorni organ, in ne vsebujejo obresti, ki so jih zaračunali že ustrezni organi.

4. Islandija mora v dveh mesecih po uradnem obvestilu o tej odločbi Nadzorni organ obvestiti o ukrepih, ki jih je sprejela za ravnanje v skladu s to odločbo.

5. Ta odločba je naslovljena na Islandijo. Islandska vlada bo o tem obveščena s pismom, ki bo vsebovalo kopijo sklepa.

6. Ta odločba je verodostojna v angleškem jeziku.

V Bruslju, 25. februarja 2004. Za Nadzorni organ EFTA Hannes HAFSTEIN Predsednik Einar BULL Član kolegija

(1) V nadaljnjem besedilu: „Sporazum EGP“.

(2) V nadaljnjem besedilu: „Sporazum o nadzoru in sodišču“.

(3) Treba je opozoriti, da so spremembe Protokola 3 Sporazuma o nadzoru in sodišču, ki sledijo sporazumu med državami EFTA z dne 10. decembra 2001 in spreminjajo Protokol 3 Sporazuma med državami EFTA o ustanovitvi nadzornega organa in sodišča, začele veljati 28. avgusta 2003. Te spremembe so vključevale „Uredbo Sveta (ES) št. 659/1999 z dne 22. marca 1999, ki določa podrobna pravila za uporabo [prej] člena 93 Pogodbe ES“ v Protokolu 3.

(4) Smernice o uporabi in interpretaciji členov 62 in 63 Sporazuma EGP in člena 1 Protokola 3 Sporazuma o nadzoru in sodišču, ki jih je sprejel in izdal nadzorni organ EFTA z dne 19. januarja 1999, UL L 231, 3.9.1994, Dodatek EGP št. 32, nazadnje spremenjene s sklepom nadzornega organa št. 198/03/COL dne 5. novembra 2003, še neobjavljene.

(5) Poglavje 17B, o uporabi pravil o državnih pomočeh za ukrepe, ki zadevajo neposredno obdavčitev podjetij, ki jih je nadzorni organ sprejel s sklepom št. 149/99/COL 30. junija 1999, UL L 137, 8.6.2000, str.11, Dodatek EGP št. 26.

(6) Sklep nadzornega organa EFTA 392/01/COL z dne 6. decembra 2001, UL C 87, 11.4.2002, str. 10.

(7) Poglavje 17B 3.1. Smernic o državnih pomočeh.

(8) Glej na primer odločbo Komisije z dne 17. februarja 2003 o državnih pomočeh Nizozemske za mednarodne finančne aktivnosti, UL L 180, 18.7.2003, str. 52, odst. 82.

(9) Primer 173/73 Italija proti Komisiji [1974] ECR 709.

(10) V tej zvezi glej mnenje pravobranilca Ruíz-Jarabo v zadevi C-6/97 Republika Italija proti Komisiji [1999] ECR I-2981, odst. 27.

(11) Poglavje 17B 3.2. Smernic o državnih pomočeh.

(12) Primer T-55/99 Confederación Española de Transporte de Mercancías (CETM) proti Komisiji [2000] ECR II-3207, odst. 53.

(13) Poglavje 17B.3 Smernic o državnih pomočeh.

(14) V tej zvezi glej odločbo Komisije z dne 20. decembra 2001 o državnih pomočeh Španije leta 1993 za nekatera na novo ustanovljena podjetja v Baskiji (Španija), UL L 40, 14.2.2003, stran 11, odst. 64.

(15) Poglavje 12 Smernic o državnih pomočeh, ki so zadevale načelo de minimis. To poglavje je nadzorni organ EFTA s sklepom št. 198/03/COL z dne 5. novembra 2003 črtal. S sklepom Skupnega odbora EGP št. 88/2002 z dne 25. junija 2002 (UL L 266, 3.10.2002, str. 56) je bila v Prilogo XV EGP vključena Uredba Komisije (ES) št. 69/2001 z dne 12. januarja o uporabi členov 87 in 88 Pogodbe ES za pomoč de minimis (UL L 10, 13.10. 2001, str. 3).

(16) Glej npr. Primer C-142/87 Belgija proti Komisiji („Tubemeuse“) [1990] ECR I-959, odst. 43 in Združene primere C-278/92, C-279/92 in C-280/92 Španija proti Komisiji [1994] ECR I-4103, odst. 40 do 42.

(17) Primer 730/79 Philip Morris proti Komisiji [1980] ECR 2671.